OpenLLM-France/wikimedia huggingface dataset:
# Jocs Olímpics d'Hivern de 1940

Els Jocs Olímpics d'Hivern de 1940, oficialment Jocs de la V Olimpíada, havien de ser els jocs que s'havien de disputar a la ciutat de Sapporo (Japó) l'any 1940. A conseqüència de la Segona Guerra Sinojaponesa (1937-1945) foren cancel·lats.

## Antecedents

En la 36a Sessió del Comitè Olímpic Internacional, celebrada el 9 de juny de 1937 a Varsòvia (Polònia) es va escollir la ciutat de Sapporo com a seu dels Jocs Olímpics d'hivern de 1940. Aquesta competició s'havia de celebrar entre els dies 3 i 12 de febrer de 1940.

## Voluntat de celebrar-se

Davant la renúncia l'any 1938 a la realització d'aquests Jocs, juntament amb els Jocs Olímpics d'Estiu de 1940 que s'havien de realitzar a Tòquio, per part del Comitè Olímpic japonès a conseqüència de la Segona Guerra Sinojaponesa, el Comitè Olímpic Internacional (COI) decidí en una reunió extraordinària realitzada el 15 de juliol de 1938 la celebració dels Jocs a la ciutat de Sankt Moritz (Suïssa). Aquesta ciutat ja havia estat seu dels Jocs Olímpics d'Hivern de 1928, per la qual cosa presentava totes les condicions idònies per a realitzar-s'hi els Jocs. Finalment, però, a conseqüència de les divergències organitzatives entre els Comitè Olímpic suís i el Comitè Olímpic Internacional els Jocs foren novament cancel·lats.
Amb la voluntat de celebrar els Jocs, els COI en la 28a Sessió realitzada a Londres (Regne Unit) el 9 de juny de 1939 decidí per unanimitat concedir la celebració d'aquests Jocs a la ciutat de Garmisch-Partenkirchen (Alemanya), la qual ja havia acollit l'edició de 1936. Amb la invasió de Polònia per part d'Alemanya l'1 de setembre de 1939, que donà inici a la Segona Guerra Mundial, els Jocs foren finalment suspesos.

## Referències

* 1 2 3 (anglès) Història dels vots per escollir les seus olímpiques Arxivat 2008-05-25 a Wayback Machine.
# Johan Verstrepen

Johan Verstrepen (Herentals, 21 d'octubre de 1967) va ser un ciclista belga, que fou professional entre 1990 i 2006. Els seus majors èxits són en curses d'un sol dia. També guanyà una etapa del Circuit Franco-Belga

## Palmarès

* 1989
** Vencedor d'una etapa del Circuit Franco-Belga
** 1r al Tour de l'Hainaut Occidental
* 1992
** 1r al GP Briek Schotte
** 1r al GP Paul Borremans
* 1994
** 1r al Raf Jonckheere
** 1r a Dentergem
* 1995
** 1r a Moorsele
* 1997
** 1r al GP Wingene
* 1998
** 1r a Houtem
** 1r a Geetbets
* 1999
** Vencedor d'una etapa de l'Étoile de Bessèges
* 2005
** 1r a l'Izegem Koers
* 2006
** 1r a Kortemark

### Resultats al Tour de França

* 1999. Abandona (11a etapa)
* 2001. 130è de la classificació general

### Resultats al Giro d'Itàlia

* 2003. 94è de la classificació general
* 2004. 94è de la classificació general

### Resultats a la Volta a Espanya

* 1992. 135è de la classificació general
* 2002. Abandona (11a etapa)

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nlt
# Johan Vaaler

Johan Vaaler (15 de març de 1866 - 1910) va ser un inventor noruec.
Se li van atorgar patents per a una espècie de pinça a Alemanya el 1899 i als Estats Units el 1901. A Noruega hi havia legislació sobre patents en aquest moment, però va preferir patentar a l'estranger. El seu clip mai va ser produït ni comercialitzat, ja que el clip de paper és molt més funcional i ja estava en producció a Anglaterra. Erròniament se li atribueix la invenció del clip convencional.

## Referències

* ↑ Holst, W.: "Johan Vaaler", Studentene fra 1887, Kristiania 1912
* ↑ Sara Goldsmith. «The Perfection of the Paper Clip». slate.com, 22-05-2012. [Consulta: 1r juny 2017].
# Jordi Frederic

Jordi Frederic és el nom dels següents personatges:
* Jordi Frederic de Brandenburg-Bayreuth (Obersutzbürg, 1688 - Bayreuth, 1735), noble alemany de la Casa de Hohenzollern
* Jordi Frederic de Kirchberg (Famroda, 1683 - Hachenburg, 1749), noble alemany
* Jordi Frederic de Prússia (Bremen, 1976), cap actual de la casa reial dels Hohenzollern
* Jordi Frederic de Waldeck (Arolsen, 1620 - 1640), príncep alemany, fill del comte Wolrad IV
# John Leckie

John Leckie és un dels productors britànics de més èxit. Ha treballat en els àlbums com The Bends de Radiohead, Showbiz de Muse, el treball de George Harrison All Things Must Pass, l'àlbum homònim dels The Stone Roses i A Storm in Heaven, de The Verve.

## Àlbums produïts

* Cast: All Change
* Cast: Mother Nature Calls
* The Cut: Shadow Talks
* De Press: Block to Block
* De Press: Product
* Dukes of Stratosphear: 25 O'Clock
* Dukes of Stratosphear: Psonic Psunspot
* The Fall: The Wonderful and Frightening World of The Fall
* The Fall: This Nation's Saving Grace
* Fear Of Music: Fast. Faster. Fastest. (EP)
* Felt: The Strange Idols Pattern and Other Short Stories
* Folks: Everything you wanted to know about Folks but were afraid to ask
* The Grapes of Wrath: These Days
* Robyn Hitchcock & The Egyptians: Respect
* Holy Toy: Perfect Day (EP)
* Kula Shaker: K
* Los Lobos: Good Morning Aztlán
* The Lucy Show: Mania
* Baaba Maal: Missing You (Mi Yeewnii)
* Magazine: Real Life
* Muse: Showbiz
* Muse: Origin of Symmetry
* My Morning Jacket: Z
* New Order: Waiting for the Sirens' Call (certain tracks)
* One Minute Silence: One Lie Fits All
* Mark Owen: Green Man
* Pink Floyd: Meddle
* The Posies: Dear 23
* Radiohead: The Bends
* Ride: Carnival of Light
* Rodrigo y Gabriela: Rodrigo y Gabriela
* Simple Minds: Life in a Day
* Simple Minds: Real to Real Cacophony
* Simple Minds: Empires and Dance
* Suede: Positivity (single)
* The Stone Roses: The Stone Roses
* The Verve: A Storm in Heaven
* XTC: White Music
* XTC: Go 2
# John Leahy

John Leahy és el nom dels següents personatges:

## Austràlia

* John Leahy (futbolista) (1941–1980), futbolista australià
* John Leahy (polític australià) (1854–1909), polític conservador australià

## Estats Units

* John Leahy (executiu) (nascut el 1950), executiu estatunidenc d'Airbus
* John E. Leahy (1842–1915), polític estatunidenc
* John Martin Leahy (1886–1967), escriptor de contes curts, novel·lista i artista estatunidenc

## Irlanda

* John Leahy (jugador de hurling) (nascut el 1969), antic jugador de hurling
* John Patrick Kenneth Leahy (1907–1963), sacerdot catòlic romà irlandès
* Johnny Leahy (1890–1949), jugador de hurling
* John Leahy (polític irlandès), líder de Renua Ireland
# Josep d'Arimatea

Josep d'Arimatea és un personatge que segons els evangelis, després de la crucifixió de Jesús, va demanar a Ponç Pilat enterrar-lo en un sepulcre nou, del qual era propietari. Amb l'ajut de Nicodem i possiblement d'alguns servents, va desclavar el cos de la creu i el va embolcallar en un llençol. Aquest era, probablement, una peça de lli amb la forma de tovallola allargada que dona la volta sencera al cos. D'aquesta manera el cadàver de Jesús va ser baixat des del Gòlgota fins al sepulcre, lloc actual on es troba la Basílica del Sant Sepulcre. Existeix un text escrit en grec cap al segle v, la Declaració de Josep d'Arimatea, una continuació de les Actes de Pilat, on es descriu la crucifixió entre els dos lladres, el descendiment de la creu, la sepultura i la resurrecció.
Era membre del Sanedrí, el tribunal suprem dels jueus, i un "home ric" segons Mateu, un home "il·lustre" segons Marc, una "persona bona i honrada" segons Lluc, "...que era deixeble de Jesús" segons Mateu, "però clandestí per por a les autoritats jueves", segons Joan.
La tradició catòlica el té com el sant patró dels embalsamadors i enterramorts.

## Llegenda de Josep d'Arimatea predicador

Una tradició medieval converteix Josep d'Arimatea en predicador, natural d'Arimathea i enviat per l'apòstol Felip a predicar l'evangeli a Britànnia. Aquesta tradició fou reconeguda i impulsada pel Concili de Constança el 1414. Alguns historiadors el fan autor d’Epistolae quaedam ad Ecclesias Britannoruma però hi ha seriosos dubtes fins i tot de l'existència d'aquest escrit.
La llegenda, desenvolupada durant l'edat mitjana, fa de Josep el custodi del Sant Greal, que ell mateix hauria dut a Europa.

## Referències

* ↑ «BBC - The Passion - Articles - Judas» (en anglès). [Consulta: 6 abril 2019].
* 1 2 Puig i Tàrrech, Armand. Jesús: un perfil biogràfic. Barcelona: Proa, 2004, p. 602. ISBN 8484374882.
* ↑ Piñero, Antonio. Todos los Evangelios. Madrid: EDAF, 2010, p. 373. ISBN 9788441421165.
* ↑ «Declaración de José de Arimatea». [Consulta: 20 abril 2019].
# Josep d'Àustria

Josep d'Àustria és el nom dels següents personatges:
* Josep Carles d'Àustria (Bratislava, 1833 - Fiume, 1905), Arxiduc d'Àustria, príncep d'Hongria i de Bohèmia, cap de la branca palatina de la Casa d'Àustria
* Josep August d'Àustria (Alcsút, 1872 - Rain bei Straubing, 1962), Arxiduc d'Àustria, príncep d'Hongria i de Bohèmia, cap de la branca palatina de la família dels Habsburg
* Josep I del Sacre Imperi Romanogermànic (Viena, 1678 - 1711), Emperador del Sacre Imperi, arxiduc d'Àustria, rei d'Hongria i de Bohèmia
* Josep Antoni d'Àustria (Florència, 1776 - Budapest, 1847), palatí d'Hongria, Arxiduc d'Àustria, príncep d'Hongria i Bohèmia
# João Henrique de Almeida Sousa

João Henrique de Almeida Sousa (Teresina, Piauí; 4 de febrer de 1950) és un advocat i polític brasiler afiliat al Moviment Democràtic Brasiler. Va ser ministre de Transports durant el govern de Fernando Henrique Cardoso i diputat federal per Piauí en tres mandats.

## Biografia

Fill de Deudedit Sousa i Elita Raulino de Almeida Sousa. Advocat format en la Universitat Catòlica de Pernambuco, va tornar a Piauí després de viure per dos anys a São Lourenço da Mata.
En el segon mandat d'Alberto Tavares Silva com a governador de Piauí, Almeida Sousa va ser secretari de Govern, director del Diari Oficial de l'Estat, secretari de Cultura i secretari d'Educació. Va renunciar a aquest últim per presentar-se a les eleccions a la Cambra de Diputats, sent elegit en 1990 i revalidant l'escó el 1994 i 1998. El 2002 no va disputar la reelecció, després de ser nomenat ministre de Transports pel president Fernando Henrique Cardoso, càrrec que va exercir en els últims deu mesos de govern (del 2 d'abril de 2002 a l'1 de gener de 2003).
Luiz Inácio Lula da Silva va designar-lo president de l'Empresa Brasilera de Correus i Telègrafs, càrrec que va ocupar de març de 2004 a juliol de 2005. Entre 2016 i 2018 va assumir la presidència del Consell Nacional del Servei Social de Indústria (SESI). Tot seguit, va presidir el Servei Brasiler de Suport a les Micro i Petites Empreses (Sebrae).

## Honors

El març de 2003, va ser admès a l'Orde del Mèrit Militar en el grau de Comanador.

## Referències

* 1 2 Lopes dos Santos, José. Política e outros temas (en portuguès). vol. 2. Gráfica Mendes, 1991. Arxivat 2024-05-21 a Wayback Machine.
* ↑ «Biografia» (en portuguès brasiler). Cambra dels Diputats del Brasil. Arxivat de l'original el 2024-05-21. [Consulta: 2 octubre 2023].
* ↑ «Ex-presidente nega irregularidades em sua gestão e diz que PT não o indicou» (en portuguès brasiler). Senat del Brasil, 13-07-2005. Arxivat de l'original el 2024-05-21. [Consulta: 2 octubre 2023].
* ↑ «João Henrique Sousa toma posse na presidência do Conselho Nacional do SESI» (en portuguès brasiler). Portal da Indústria, 23-05-2016. Arxivat de l'original el 2016-05-26. [Consulta: 17 desembre 2016].
* ↑ «João Henrique Sousa é eleito presidente nacional do Sebrae» (en portuguès brasiler). Cidade Verde, 29-11-2018. Arxivat de l'original el 2018-11-30. [Consulta: 2 octubre 2023].
* ↑ «Decret» (en portuguès brasiler). Diário Oficial da União, 26-03-2003, pàg. 10. Arxivat de l'original el 2021-12-01. ISSN: 1677-7042 [Consulta: 2 octubre 2023].
# João Jordani

João Jordani (Lisboa, 1793 - 1860) fou un compositor portuguès. Fou professor de contrapunt del Conservatori de Lisboa i va compondre a més de l'òpera Emilia (1836), 17 misses amb orquestra i sense, altres obres religioses i diversos balls.

## Bibliografia

* Enciclopèdia Espasa, volum nº. 28, segona part, pàg. 2883 ISBN 84-239-4582-0
# João Lameira

João Pedro Santos Lameira (nascut el 19 d'abril de 1999) és un futbolista professional portuguès que juga a l'SCU Torreense com a migcampista.

## Carrera de club

El 22 de setembre de 2018, Lameira va fer el seu debut professional amb el FC Porto B en un partit de la LigaPro 2017-18 contra l'Oliveirense

## Palmarès
### Internacional
#### Portugal

* Campionat d'Europa sub-17 de la UEFA: 2016

## Referències

* ↑ , 22-09-2018.
* ↑ «Under-17 - Portugal prevail on penalties against Spain». UEFA. [Consulta: 29 novembre 2018].

## Enllaços externs

* João Lameira, fitxa a ForaDeJogo
* National team data (en portuguès)
* João Lameira, Fitxa a Soccerway
# John Gay

John Gay (Barnstaple, Devon, 30 de juny de 1685 - Londres, 4 de desembre de 1732) va ser un poeta i dramaturg anglès. És conegut sobretot com a llibretista de The Beggar's Opera (1728), a la qual va fer els arranjaments musicals Johann Christoph Pepusch. Els personatges, incloent el capità Macheath i Polly Peachum, es van fer molt coneguts. Com a poeta, la seva obra més coneguda són les Fables (Faules, 1738). El 1713, juntament amb els seus amics Jonathan Swift, Alexander Pope i John Arbuthnot va fundar el Club Scriblerus, que va ser força actiu políticament malgrat la seva brevetat.

## Referències

* ↑ «The Beggar's Opera: world's first satirical opera in a new Festival production» (en anglès britànic). Edinburgh Festival, 13-07-2018. [Consulta: 3 març 2021].
* ↑ Chisholm 1911.
* ↑ «The 100 best novels, No 3 – Gulliver's Travels by Jonathan Swift (1726)» (en anglès). The Guardian, 06-10-2013. [Consulta: 3 març 2021].
# Josef Zuth

Josef Zuth (Karlovy Vary i Rybáře, 24 de novembre de 1879 - Viena, 30 d'agost de 1932) va ser un professor, periodista i investigador de música austríac.

## Vida i treball

Després que Zuth hagués assistit a escoles de música a Karlsbad i Leitmeritz amb J. Krempl (1908) i amb R. Batka (1910), va estudiar guitarra i llaüt a l'Acadèmia de Música de Viena, a la Universitat de Música i Arts Escèniques de Viena actual. Zuth va estudiar a la Universitat de Viena amb Adolf Koczirz i G. Adler (1870-1941). Allà va obtenir el seu doctorat en filosofia el 1919 amb una dissertació sobre Simon Molitor.
De 1902 a 1925 Zuth va treballar com a funcionari ferroviari estatal, ensenyant guitarra a l'Urània de Viena des de 1919. Des del 1925 va exercir la docència a l'Institut Pedagògic. Des de 1920 fou crític musical en els diaris quotidians, inclòs el "Reichspost".
La revista fundada per Zuth el 1921 fou influent i tenia diferents noms: revista del grup de treball per a la cura i promoció de la guitarra, de 1922 revista per a la guitarra, de 1927 música de la casa. El 1924 va començar la revista "Die Mandolin".

## Obres

* La meva guitarra. Viena, 1914
* El joc de guitarra artística. Leipzig, 1915
* La guitarra. Estudis especials sobre una base teòrica. Viena, 1920-25
* Escola de guitarra popular. Carlsbad, 1921/22
* Manual del llaüt i la guitarra. Viena, 1926–1928 (vista prèvia limitada a la cerca de llibres de Google)

## Referències

* ↑ Christian Fastl: Zuth, Josef. A: Oesterreichisches Musiklexikon. Edició en línia, Viena 2002 ff., ISBN 3-7001-3077-5; Edició impresa: Volum 5, Verlag der Österreichischen Akademie der Wissenschaften, Viena 2006, ISBN 3-7001-3067-8.
* ↑ SARPE, Gran Enciclopèdia de la Música Clàsica, vol. IV, pàg. 1600. (ISBN 84-7291-226-4
* ↑ Adolf Koczirzs és l'autor d'Adolf Koczirz: Lautenmusik von Hinterleithner, a Monuments of Music a Àustria, Graz 1918
* ↑ Dissertació de Zuth: Simon Molitor i el guitarrista vienès cap a 1800. Viena 1919 (imprès el 1920), transcripció en línia (memento del 29 d'octubre de 2013 a l'arxiu d'Internet)
# Juan José Sánchez Maqueda

Juan José Sánchez Maqueda (Madrid, 23 de gener de 1969) és un exfutbolista i entrenador madrileny. Com a jugador ocupava la posició de migcampista.

## Trajectòria esportiva

Es va formar a les categories inferiors del Reial Madrid. A la campanya 87/88 debuta amb el primer equip i eixa any ja juga 10 partits i marca un gol. Seguirien les seues aparicions a l'any següent amb altres cinc partits. En aquest bienni, els madridistes havien guanyat 2 Lligues i una Copa del Rei.
A la 89/90 marxa cedit al CD Logroñés, amb qui juga 29 partits. De tornada al Reial Madrid, qualla una bona temporada 90/91 (24 partits), tot i que baixa a la següent la seua aportació. L'any 1992, sofreix una greu lesió al lligament creuat del genoll que el manté any i mig apartat dels terrenys de joc.
Retorna a la competició a l'estiu de 1994, fitxat pel València CF, on tot just apareix en nou partits, atesa la competència amb el brasiler Mazinho i amb Vicente Engonga. La temporada 95/96 recala a l'Albacete Balompié, on arriba als 20 partits disputats.
A partir de 1996 la seua carrera entre en declivi. Primer juga amb el Racing de Ferrol i el Fuenlabrada, ambdós de Segona B. L'estiu de 1998 marxa al Panionios grec i un any després a l'Irapuato mexicà, on penja les botes el 2000.

### Com a entrenador

Després de la seua retirada, Maqueda seguiria vinculat al món del futbol en qualitat d'entrenador. Va dirigir primer al filial del Reial Madrid, com a segon de López Caro. Amb aquest va pujar al primer equip el 2006, tras la destitució de Vanderley Luxemburgo.
Posteriorment, aquesta parella tècnica va dirigir al Llevant UE (destituïts a la jornada 18 de la temporada 06/07), al Celta de Vigo (entre la jornada 8 i la 28 de la temporada 07/08) i de nou al Reial Madrid Castella.
El desembre de 2014 es va confirmar el seu fitxatge com a entrenador de l'Al-Masry, en substitució de Tarek Yehia.

## Enllaços externs

* Fitxa de Maqueda
# Juan José Vallina Santos

Juan José Vallina Santos (Badajoz, 10 de setembre de 1970) és un exfutbolista i entrenador extremeny, que jugava de migcampista.
Va jugar a Primera Divisió amb el Real Burgos (11 partits a la 92/93) i amb el CD Logroñés (cap encontre a la 93/94 i un a la 94/95). També va jugar en el Reial Madrid B i el Córdoba CF.
Com a entrenador, ha dirigit al CD Cobeña, un equip madrileny.
# Jonas Quinn

Jonas Quinn és un personatge de la sèrie Stargate SG-1, interpretat per l'actor Corin Nemec.
És un habitant del planeta Kelowna amb una gran intel·ligència i una memòria quasi fotogràfica. Després del sacrifici d'en Daniel Jackson per salvar el seu planeta, passa a formar part de l'SG-1 durant un any aproximadament. Tot i que en un principi li va costar ser acceptat per la resta de membres de l'equip (especialment per en Jack) amb el temps s'acaba guanyant la seva confiança. Quan el doctor Jackson es reincorpora a l'equip, Jonas torna a Kelowna i es converteix en un negociador de pau per a la seva gent.

## Enllaços externs

* Jonas Quinn a GateWorld Arxivat 2008-09-19 a Wayback Machine. (anglès)
# Josep Lluís de Delàs i Franco

Josep Lluís de Delàs i Franco (Barcelona, 28 de març de 1928 – Bornheim, 21 de setembre de 2018) va ser un director d'orquestra i compositor català. Premio Nacional de Música el 1995, va desenvolupar la seva carrera musical a Colònia, Alemanya, on es va exiliar a principis dels anys 1940. El 2014 va donar el seu arxiu personal a la Biblioteca Nacional d'Espanya, integrada per més de 25 manuscrits originals de les seves obres que abasten la seva trajectòria musical des de 1963 fins al 2018.
Entre les seves obres destaquen Borders (1963) per a piano, Obres (1965) per a arpa, Imago (1964-65) per a orquestra de cambra i Denkbild kurze Schatten (1977) per a set instruments i sobre uns textos de Walter Benjamin.

## Referències

* 1 2 «Josep Lluís de Delàs i Franco». Gran Enciclopèdia de la Música. Barcelona: Grup Enciclopèdia Catalana.
* ↑ Franco, Enrique «Jose Luis Delas estrena en España su obra "Conceptos"» (en castellà). El País [Madrid], 01-11-1980. ISSN: 1134-6582.
* ↑ «Fallece el director de orquesta José Luis de Delás a los 90 años». La Vanguardia, 21-09-2018.

## Enllaços externs

* Entrevista a Catalunya Música
# Josep López de Lerma i López

Josep López de Lerma i López (Sant Feliu de Guíxols, 30 de novembre de 1950) és un advocat, professor i polític català, diputat al Congrés dels Diputats per Convergència i Unió.

## Trajectòria

Va estudiar batxillerat a Sant Feliu de Guíxols, va cursar Magisteri a l'Escola Universitària de Girona i va treballar com a professor d'ensenyament bàsic a Palamós, especialitzat en patologies del llenguatge. Anys després, es va llicenciar en Dret per la Universitat Alfonso X el Sabio en Madrid, especialitzant-se en Dret administratiu i Unió Europea. Va ser professor de la Facultat de Ciències Jurídiques de la Universitat Internacional de Catalunya, és soci de la signatura d'advocats Roca Junyent, fundada per Miquel Roca i professor de l'àrea de Dret administratiu de la Universitat de Girona.
En l'àmbit polític, va ser membre de Convergència Democràtica de Catalunya (CDC), formació política coalligada amb Unió Democràtica (UDC) en Convergència i Unió (CiU), va ser diputat al Congrés per primera vegada en 1980, substituint Ramon Sala i Canadell que havia estat escollit en 1979 per la circumscripció de Girona. Després va renovar l'escó en les següents sis convocatòries electorals, ja com a cap de llista de CiU per Girona: 1982, 1986, 1989, 1993, 1996 i 2000. Durant aquest temps —de la I a la VII legislatura (1980-2004)—, va destacar com a vicepresident quart del Congrés entre 1993 i 1996, i tercer entre 1996 i 2004, portaveu del Grup Parlamentari Català durant els dos últims anys del primer mandat de José María Aznar com a president del Govern. Va ser ponent en diferents projectes de llei, entre els quals destaquen el de la reforma de la llei orgànica de Règim Electoral, de Participació, Avaluació i Govern de Centres Docents, de les reformes dels estatuts d'autonomia d'Aragó, Astúries, Illes Balears, Canàries, Cantàbria, Castella i Lleó, Catalunya, Extremadura, La Rioja i Galícia durant el primer govern del Partit Popular (1996-2000), secretari primer de la Diputació Permanent (1996-2004), així com portaveu de la Comissió Constitucional, de la Comissió de Pressupostos i de la Junta de Portaveus. També ha estat regidor a Sant Feliu de Guíxols (1982-1989), adjunt al president de la Diputació de Girona (1979-1980) i Diputat Provincial de Girona.
El 2003 es va retirar de la política activa i el 2007 es va incorporar al bufet d'advocats de Miquel Roca i Junyent. Al maig de 2011 es va donar de baixa de Convergència Democràtica de Catalunya (CDC) i va demanar el vot a l'alcaldia de la ciutat de Girona en les eleccions municipals d'aquest any per a la candidata del Partit dels Socialistes de Catalunya (PSC), Pia Bosch.

## Referències

* 1 2 «Fitxa de López de Lerma i López, Josep». Congrés dels Diputats.
* 1 2 3 «Josep López de Lerma López». Roca Junyent Advocats.
* ↑ «Fitxa del Sr. Josep Lopez de Lerma Lopez». Universitat de Girona. Arxivat de l'original el 2016-03-04. [Consulta: 22 abril 2015].
* ↑ «El histórico de CDC Josep López de Lerma abandona el partido». El País, 06-07-2011 [Consulta: 4 desembre 2013].
# Julien El Fares

Julien El Fares (Ais de Provença, 1 de juny de 1985) és un ciclista francès, professional des del 2008 fins al 2021. A inicis del 2022 va anunciar la seva retirada. La seva gran victòria fou la 1ª etapa de la Tirreno-Adriatico de 2009.

## Palmarès

* 2006
** Vencedor d'una etapa al Tour dels Pirineus
* 2009
** 1r al Tour de Valònia
** Vencedor d'una etapa a la Tirreno-Adriatico i 1r de la classificació per punts
* 2010
** Vencedor d'una etapa del Tour del Mediterrani

### Resultats al Tour de França

* 2010. 27è de la classificació general
* 2011. 40è de la classificació general
* 2013. 81è de la classificació general

### Resultats a la Volta a Espanya

* 2009. 49è de la classificació general

## Referències

* ↑ ««Julien El Fares arrête sa carrière : «Je l'accepte très bien»»» (en francès). Cyclism'Actu, 12-01-2022. [Consulta: 22 març 2022].

## Enllaços externs

* Fitxa de Julien El Fares a sitiodeciclismo.net